《念奴娇二十六首 其十六》
清代·蒋士铨

才人为政，羡宦成、三十居然不朽。伍德参观，如善射、转侧皆能人彀。

游戏奇情，循良小传，千里传人口。西清馀子，旁观且袖双手。

底事抛掷西湖，句留难过，展放林端牖。六代青山，横浅黛、都作袁家新妇。

酒客清豪，名姬窈窕，小令歌红豆。香名艳福，几人兼此消受。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。